Príloha č. 2 súťažných podkladov

Návrh

**Zmluva na zabezpečenie**

**doručovateľských služieb – preprava dokladov**

č. OVO2-2020/000 **.........................................**

uzatvorená podľa § 610 a nasledujúcich zákona č. 513/1991 Zb. Obchodný zákonník v znení neskorších predpisov  
a  § 56 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.)

(ďalej aj ako „Zmluva“)

**článok I.**

**Zmluvné strany**

**Odosielateľ:**  Slovenská republika v zastúpení **Ministerstva vnútra Slovenskej republiky**

Pribinova 2, 812 72 Bratislava

**V zastúpení:** Mgr. Tomáš Oparty

generálny riaditeľ sekcie ekonomiky Ministerstva vnútra Slovenskej republiky

na základe plnomocenstva č.p. SL-OPS-2020/001328-232

zo dňa 04.06. 2020

**IČO:** 00 151 866

**Bankové spojenie:** Štátna pokladnica Bratislava

**Číslo účtu:** SK06 8180 0000 0070 0018 0023

**BIC/SWIFT**: SPSRSKBA

(ďalej len „Odosielateľ“)

**a**

**Dopravca:**

**V zastúpení:**

**IČO:**

**DIČ:**

**IČ DPH:**

**Bankové spojenie:**

**Číslo účtu:**

**BIC/SWIFT:**

Spoločnosť zapísaná v obchodnom registri Okresného súdu ...................

(ďalej len ako „Dopravca“)

**Článok II.**

**PREAMBULA**

* 1. Zmluvné strany uzatvárajú túto Zmluvu v súlade s výsledkom verejnej súťaže, ktorej oznámenie o vyhlásení verejného obstarávania bolo uverejnené vo Vestníku verejného obstarávania č. XX/2020 dňa XX.0X.2020 pod značkou XXXX -XXX (ďalej len „VO“).
  2. Odosielateľ týmto vyhlasuje, že je spôsobilý túto Zmluvu uzatvoriť a plniť záväzky v nej obsiahnuté.
  3. Dopravca týmto vyhlasuje, že je spôsobilý túto Zmluvu uzatvoriť a plniť záväzky v nej obsiahnuté.

**Článok III.**

**PREDMET ZMLUVY A MIESTO ODOSIELANIA ZÁSIELOK**

* 1. Predmetom tejto Zmluvy je záväzok Dopravcu poskytovať Odosielateľovi doručovateľské služby, ktoré spočívajú v zabezpečení prepravy personalizovaných dokladov Slovenskej republiky (občianskych preukazov, vodičských preukazov, cestovných dokladov, osvedčení o evidencii vozidla a pobytových kariet) v  bezpečnostnom obalovom materiáli, napr. v plastovom poštovom kontajneri – prepravke (ďalej len „zásielka“) s označením ich príjemcu a záväzok Odosielateľa zaplatiť za riadne a včas doručené zásielky cenu v súlade s čl. VI. tejto Zmluvy. Bezpečnostný obalový materiál podľa tohto bodu tohto článku Zmluvy (ďalej len „prepravka“) je určená na pravidelnú prepravu osobných dokladov z  Národného personalizačného centra Prezídia Policajného zboru do miest plnenia.

* 1. Predmetom tejto Zmluvy je stanovenie obchodných vzťahov medzi Zmluvnými stranami pri pravidelnom doručovaní zásielok pre určených príjemcov. Dopravca sa zaväzuje, že doručí zásielky bližšie špecifikované v čl. III., bod 3.1. tejto Zmluvy za podmienok, ktoré sú dohodnuté v čl. IV. a V. tejto Zmluvy.
  2. **Miestom odosielania zásielok** je Národné personalizačné centrum Prezídia Policajného zboru, Vápencova 36, 840 09 Bratislava – Devínska Nová Ves (ďalej len „ pracovisko NPC“).
  3. **Miestom plnenia** sú jednotliví príjemcovia zásielok, ktorými sú jednotlivé okresné riaditeľstvá Policajného zboru a ich vysunuté pracoviská so sídlami uvedenými v prílohe č. 1 Zmluvy - Opis predmetu zákazky. **Odosielateľ si vyhradzuje právo na prípadnú zmenu adresy útvaru alebo jej doplnenie, pričom túto zmenu Odosielateľ oznámi písomnou formou Dopravcovi.**

**Článok IV.**

**PRÁVA A  POVINNOSTI ODOSIELATEĽA**

* 1. Odosielateľ sa zaväzuje:
     1. Zabezpečiť riadne a čitateľné označenie prepraviek adresnými údajmi jednotlivých príjemcov podľa vzoru uvedeného v prílohe č.3 tejto Zmluvy.
     2. Oboznámiť zodpovedných pracovníkov NPC a príjemcov o spôsobe preberania a odovzdávania prepraviek.
     3. Odovzdávať Dopravcovi prepravky zapečatené na pracovisku NPC.
     4. Predkladať Dopravcovi aktuálne adresy príjemcov.
     5. Prázdne prepravky od príjemcov odovzdávať Dopravcovi po prevzatí zásielky.
     6. Do určeného priestoru prázdnych prepraviek vkladať potvrdený dodací list aktuálneho dňa.
     7. Zabezpečiť uzatvorenie každej plastovej prepravky dvomi plombami, pričom jedna plomba bude obsahovať čiarový kód a jedna plomba bude bez čiarového kódu.
     8. V mieste odosielania v pracovných dňoch v čase najneskôr do 13:00 hod. odovzdávať Dopravcovi prepravky zapečatené plombami Odosielateľa.
     9. Akúkoľvek zmenu času odovzdávania zapečatených prepraviek, resp. mimoriadne odosielanie zapečatených prepraviek bezodkladne oznámiť oprávnenej osobe Dopravcu.
     10. Údaje o kuriéroch Dopravcu budú spracovávané len za účelom plnenia predmetu tejto Zmluvy.
     11. Vyplniť a odoslať ePodací hárok v zmysle Technických parametrov – ePodací hárok (ďalej len „EPH“), ktorý je dostupný na ..... doplní uchádzač. Potrebné je zasielať EPH so zásielkami najneskôr v čase odovzdania zásielok kuriérovi.

**V.**

**PRÁVA A POVINNOSTI DOPRAVCU**

* 1. Ak má Dopravcav úmysle zadať plnenie, ktoré je predmetom tejto Zmluvy subdodávateľom, môže tak urobiť iba s predchádzajúcim písomným súhlasom Odosielateľa, ktorý takýto súhlas bez závažného a opodstatneného dôvodu neodoprie. V takomto prípade Dopravca zodpovedá za plnenie subdodávateľmi rovnako akoby Zmluvu plnil sám.
  2. V Prílohe č. 6 tejto Zmluvy sú uvedené údaje o všetkých známych subdodávateľoch Dopravcu, ktorí sú známi v čase uzavierania tejto Zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  3. Dopravcaje oprávnený zmeniť subdodávateľa iba s predchádzajúcim písomným súhlasom Odosielateľa. Dopravcaje povinný Odosielateľovi oznámiť údaje podľa bodu 5.2. článku Zmluvy o novom subdodávateľovi a akúkoľvek zmenu údajov u subdodávateľov, uvedených v Prílohe č. 6 tejto Zmluvy, a to bezodkladne.
  4. V prípade zmeny subdodávateľa je Dopravca povinný najneskôr do piatich (5) pracovných dní odo dňa zmeny subdodávateľa predložiť objednávateľovi informácie o novom subdodávateľovi a predmete subdodávok, pričom pri výbere subdodávateľa musí Dopravca postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
  5. Dopravcazodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Dopravca zodpovedá za odbornú starostlivosť pri výberu subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
  6. Dopravcaje povinný zabezpečiť, aby mal splnené povinnosti ohľadom zápisu do registra partnerov verejného sektora vo vzťahu k subdodávateľom Dopravcu v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ak sa na nich táto povinnosť vzťahuje. Dopravcavyhlasuje, že v čase uzatvorenia Zmluvy má splnené povinnosti, ktoré mu vyplývajú zo zákona č. 315/2016 Z. z..
  7. Ak sa budú na strane Dopravcuako Zmluvnej strany podieľať viaceré subjekty, práva z tejto Zmluvy voči Odosielateľovie môže uplatňovať výlučne vedúci Dopravca[ ], IČO: [ ]. Vedúci Dopravcapodľa predchádzajúcej vety je oprávnený vykonávať fakturáciu v mene Dopravcov, a tiež je za Dopravcovvýlučne tento oprávnený vykonávať iné práva voči Odosielateľovi vyplývajúce z tejto Zmluvy alebo zo všeobecne záväzných právnych predpisov platných na území SR, pokiaľ táto Zmluva (vrátane príloh) v konkrétnom prípade neurčí inak. Subjekty na strane Dopravcu si osobitnou písomnou dohodou určia a vysporiadajú vzájomné záväzky a oprávnenia vyplývajúce im z tejto Zmluvy.
  8. Dopravca sa zaväzuje:
     1. Doručovať zásielky nasledujúci pracovný deň najneskôr do 09:00 hod. po ich prevzatí jednotlivým príjemcom.
     2. Skontrolovať neporušenosť plomb pred prevzatím prepraviek od pracoviska NPC a pred otvorením prepraviek.
     3. Potvrdiť prevzatie zásielok na doručenie v elektronickom podacom hárku a informáciu o tom okamžite zaslať cez elektronický komunikačný modul do informačného systému Ministerstva vnútra Slovenskej republiky.
     4. Informáciu o doručení zásielky príjemcovi zasielať cez elektronický komunikačný modul do informačného systému Ministerstva vnútra Slovenskej republiky v deň doručenia.
     5. Všestranne chrániť záujmy Odosielateľa, najmä s ohľadom na ochranu prepravy zásielok proti škodám, ktoré by mohli vzniknúť pri preprave zásielok a to najmä ich odcudzením. O strate, poškodení alebo odcudzení zásielky okamžite informovať Odosielateľa.
     6. Oznámiť akékoľvek nepravidelnosti, ktoré by mohli mať vplyv na dodržanie lehoty dopravy (napríklad poveternostné podmienky, dopravné nehody, neprítomnosť oprávnenej osoby, ktorá môže konať v záležitostiach odovzdávania a preberania zásielok Dopravcovi a pod. zabraňujúce doručeniu zásielok v dohodnutom čase) podľa typu zásielky bezodkladne odboru dokladov a evidencií Prezídia Policajného zboru na tel. č. 09610 50357, fax č. 09610 59145, pracovisko NPC na tel. č. 09610 58811, fax. č. 09610 59154 alebo Úradu hraničnej a cudzineckej polície na tel. č. 09610 50753, fax 09610 59122.
     7. Doručiť zásielky, ktoré neboli ani po opakovanom pokuse o doručenie doručené príjemcovi, na oddelenie dokladov odboru poriadkovej polície okresného riaditeľstva Policajného zboru, ktoré je uvedené v EPH. Zásielky budú počas nevyhnutne potrebnej doby k následnému doručeniu uložené na príslušnom oblastnom uzle dopravcu pod uzáverou.
     8. Poskytnúť Odosielateľovi potrebný počet prepraviek a plomb dvoch druhov, t. j. s čiarovým kódom a bez čiarového kódu.
     9. Po podpise tejto Zmluvy alebo pri každej zmene do troch pracovných dní písomne nahlásiť Odosielateľovi údaje:
* o kuriéroch dopravcu: meno a priezvisko, rok narodenia, miesto narodenia, číslo občianskeho preukazu.
* o prepravných vozidlách Dopravcu: evidenčné číslo vozidiel, druh a značka vozidiel, farba.

**VI.**

**CENA A PLATOBNÉ PODMIENKY**

* 1. Dohodnutá cena za každú prepravovanú zásielku podľa tejto Zmluvy smerom z pracoviska NPC na adresu príjemcov je stanovená v zmysle zákona NR SR č. 18/1996 Z.z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z.z., ktorou sa vykonáva zákon NR SR č. 18/1996 Z.z. o cenách a je uvedená v nasledovnej tabuľke:

|  |  |  |  |  |  |  |
| --- | --- | --- | --- | --- | --- | --- |
| Názov predmetu zákazky | Jednotková  cena / zásielka  bez DPH  (€) | Predpokladaný počet zásielok počas trvania Zmluvy | **Celková**  **cena za predpokladané množstvo**  **počas trvania**  Zmluvy  bez DPH  (€) | DPH  (v %) | Výška DPH  (€) | **Celková**  **cena za predpokladané množstvo**  **počas trvania**  Zmluvy  s DPH  (€) |
| Doručovateľské služby – zásielky-preprava a doručenie personalizovaných dokladov | **.........** | **92 000** | **.............** | **......** | **........** | **...........** |

* 1. Spätné preberanie prázdnych prepraviek od Dopravcu v NPC nie je osobitne spoplatňované a  je neoddeliteľnou súčasťou poskytovania služieb Dopravcom Odosielateľovi v zmysle tejto Zmluvy.
  2. Cenu za predmet Zmluvy, realizovaný v súlade s podmienkami uvedenými v tejto Zmluve, Odosielateľ uhradí na základe faktúr, vyhotovených a doručených Dopravcom v zmysle zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon č. 222/2004 Z. z.“) a ostatných všeobecne záväzných právnych predpisov platných na území SR.
  3. Dopravcovi vznikne právo vyhotoviť faktúru za plnenie predmetu Zmluvy v jednotlivých kalendárnych mesiacoch po písomnom odsúhlasení Protokolu o počte prepravených zásielok za príslušné fakturačné obdobie povereným pracovníkom pracoviska NPC, s uvedením mena, funkcie, podpisom a  dátumom potvrdenia údajov v protokole, ktorý tvorí prílohu č.4 tejto Zmluvy. Protokol môže byť zo strany Odosielateľa potvrdený najskôr v prvý pracovný deň kalendárneho mesiaca, nasledujúcom po mesiaci, v ktorom sa uskutočnilo plnenie tejto Zmluvy. Faktúry bude Dopravca vystavovať jedenkrát mesačne po ukončení kalendárneho mesiaca, v ktorom bolo realizované plnenie tejto Zmluvy.
  4. Vyhotovenú faktúru je Dopravca povinný doručiť na adresu:

Ministerstvo vnútra Slovenskej republiky

sekcia ekonomiky

odbor materiálno-technického zabezpečenia

Košická 47

1. 72 Bratislava
   1. Splatnosť faktúry je tridsať (30) dní odo dňa doručenia faktúry Odosielateľovi zo strany Dopravcu za predpokladu, že doručená faktúra bude spĺňať všetky náležitosti daňového dokladu a podmienky podľa tohto článku Zmluvy.
   2. Faktúra bude Odosielateľovi doručená v troch (3) vyhotoveniach a bude obsahovať okrem iných náležitostí v zmysle tejto Zmluvy aj náležitostí podľa § 71 ods. 2 zákona č. 222/2004 Z. z. nasledujúce údaje:
2. presný názov a adresu Odosielateľa a  Dopravcu,
3. identifikačné číslo Odosielateľa a  Dopravcu,
4. identifikačné číslo pre DPH  Dopravcu,
5. bankové spojenie a číslo účtu Odosielateľa/Dopravcu,
6. cenu za množstvo prepravených zásielok v uplynulom kalendárnom mesiaci v EUR bez DPH a s DPH,
7. sadzbu DPH v % a výšku DPH v EUR,
8. v obsahu faktúry sa uvedie číslo tejto Zmluvy,
9. poradové číslo faktúry a dátum jej vyhotovenia,
10. firemnú pečiatku Dopravcu a podpis(y) oprávnených zástupcov Dopravcu,
11. prílohou faktúry bude originál protokolu v zmysle bodu 6.4 tohto článku Zmluvy a zoznam počtu prepravených zásielok za uplynulý kalendárny mesiac od Dopravcu.
    1. V prípade, že doručená faktúra nebude spĺňať všetky podmienky podľa bodu 6.7 tohto článku Zmluvy, Odosielateľ je oprávnený vrátiť faktúru Dopravcovi, pričom nová lehota splatnosti tridsať (30) dní začne plynúť dňom doručenia novej faktúry vyhotovenej Dopravcom.
    2. Obálka, v ktorej bude faktúra doručovaná Dopravcom, bude označená nápisom „FAKTÚRA“. Faktúru je potrebné poslať ako doporučenú zásielku s doručenkou, resp. kuriérom alebo doručiť osobne na adresu Odosielateľa podľa bodu 6.5 tohto článku tejto Zmluvy.
    3. Úhrada faktúry bude zabezpečená bezhotovostným platobným stykom prostredníctvom bankového účtu Odosielateľa uvedeného v záhlaví tejto Zmluvy na bankový účet Dopravcu uvedený v záhlaví tejto Zmluvy v časti Dopravca.
    4. Cenu predmetu Zmluvy dohodnutú v bode 6.1 Zmluvy je možné meniť pri zmene colných a daňových predpisov a v zmysle zákona NR SR č. 18/96 Z.z. o cenách v znení neskorších predpisov. Cena sa považuje za uhradenú dňom odpísania finančných prostriedkov z účtu Odosielateľa.

**Článok VII.**

**ZODPOVEDNOSŤ ZA ŠKODU**

* 1. Zodpovednosť za škodu na zásielke sa riadi ustanoveniami § 622 a § 624 Obchodného zákonníka.
  2. Pri zistení škody spíšu Zmluvné strany protokol o škode, ktorý podpíšu oprávnené osoby Odosielateľa alebo príjemcov a Dopravcu.
  3. Ak vznikne občanovi škoda v dôsledku oneskoreného doručenia alebo nedoručenia zásielky, škodu vymáhanú občanom je povinný uhradiť Dopravca, s výnimkou prípadov zavinených vyššou mocou.
  4. Pre účely tejto Zmluvy sa za vyššiu moc považujú udalosti, ktoré nie sú závislé od konania Zmluvných strán a ktoré bránia v splnení ich povinností, ak nemožno rozumne predpokladať, že by ktorákoľvek zo zmluvných strán túto prekážku alebo jej následky odvrátila alebo prekonala a ďalej, že by v čase vzniku povinnosti túto prekážku predvídala. Účinky vyššej moci sú obmedzené iba na dobu, pokiaľ trvá prekážka, s ktorou sú tieto účinky spojené. Za vyššiu moc sa nepovažuje, ak prekážka, ktorá bráni zmluvnej strane plniť jej povinnosť, vznikla z jej hospodárskych pomerov. Zmluvné strany sa dohodli, že za vyššiu moc považujú najmä udalosti ako vojna, mobilizácia, živelné pohromy, požiare, karantény. Zmluvné strany nie sú oprávnené odvolávať sa na vyššiu moc, ktorá vznikla pred uzavretím tejto Zmluvy.

**Článok VIII.**

**ZMLUVNÉ POKUTY A ÚROK Z OMEŠKANIA**

* 1. V prípade nedodržania zmluvných podmienok v zmysle čl. V. tejto Zmluvy je Odosielateľ oprávnený požadovať od Dopravcu zaplatenie zmluvnej pokuty vo výške vo výške 0,05 % z faktúrovanej sumy za každý začatý deň omeškania.
  2. V prípade omeškania Odosielateľa s úhradou splatnej faktúry, je Dopravca oprávnený fakturovať úrok z omeškania v zákonom stanovenej výške z fakturovanej sumy za každý aj začatý deň omeškania.
  3. Zaplatením zmluvnej pokuty Dopravcom Odosielateľovi nie je dotknutý nárok na náhradu škody, ktorá vznikla Odosielateľovi pri plnení tejto Zmluvy.

**Článok IX.**

**OPRÁVNENÉ OSOBY**

* 1. Za účelom nevyhnutnej koordinácie Zmluvných strán pri plnení tejto Zmluvy, Odosielateľ menuje ako oprávnené osoby:

**.............**

* 1. Dopravca vymenúva za účelom nutnej koordinácie Zmluvných strán ako oprávnené osoby:

**- .............**

* 1. Prostredníctvom oprávnených osôb budú Zmluvné strany:
  2. organizačne zabezpečovať všetky činnosti súvisiace s plnením tejto Zmluvy,
  3. koordinovať činnosť Zmluvných strán pri plnení tejto Zmluvy,
  4. informovať na vyžiadanie Zmluvnej strany o postupe plnenia tejto Zmluvy,
  5. kontrolovať priebeh a postup plnenia tejto Zmluvy,
  6. pripravovať návrhy potrebných zmien a dodatkov tejto Zmluvy.
  7. Každá Zmluvná strana je oprávnená zmeniť oprávnenú osobu ňou vymenovanú. Túto zmenu je povinná písomne oznámiť druhej Zmluvnej strane bez zbytočného odkladu. Na túto zmenu sa nevzťahuje povinnosť Zmluvných strán uzatvárať dodatok podľa článku XI.tejto Zmluvy.
  8. Pracovisko NPC písomne nahlási Dopravcovi do troch (3) pracovných dní od podpísania tejto Zmluvy zoznam oprávnených osôb, ktoré môžu konať v záležitostiach odovzdávania a preberania zásielok Dopravcovi.

**Článok X.**

**TRVANIE ZMLUVY A SKONČENIE ZMLUVY**

* 1. Táto Zmluva sa uzatvára na dobu 48 mesiacov odo dňa nadobudnutia jej účinnosti alebo do vyčerpania maximálneho finančného limitu uvedeného v čl. VI. bod 6.1. tejto Zmluvy podľa toho, ktorá skutočnosť nastane skôr.
  2. Túto Zmluvu je možné ukončiť:

1. písomnou dohodou Zmluvných strán, a to dňom uvedeným v takejto dohode,
2. písomnou výpoveďou tejto Zmluvy ktorejkoľvek zo zmluvných strán a to aj bez uvedenia dôvodu, pričom výpovedná lehota je jeden mesiaca zane plynúť prvým dňom kalendárneho mesiaca nasledujúceho po doručení výpovede druhej zmluvnej strane,
3. jednostranným písomným odstúpením korejkoľvek zo zmluvných strán.
   1. Odosielateľ je oprávnený písomne odstúpiť od tejto Zmluvy (ďalej len „**odstúpenie Odosielateľa**“) v prípade, ak:
4. v čase jej uzavretia existoval dôvod na vylúčenie Dopravcu pre nesplnenie podmienky účasti podľa § 32 ods.1 písm. a) zákona č. 343/2015 Z. z.,
5. táto nemala byť uzavretá s Dopravcom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
6. proti Dopravcovi sa začalo konkurzné konanie alebo reštrukturalizácia,
7. Dopravca vstúpil do likvidácie,
8. Dopravca koná v rozpore s touto Zmluvou a/alebo všeobecne záväznými právnymi predpismi a na písomnú výzvu Odosielateľa toto konanie a jeho následky v určenej primeranej lehote neodstráni,
9. Dopravca poruší povinnosť podľa bodov 5.3.,5.4.,5.5. a 5.6 článku V. tejto Zmluvy,
10. došlo k splneniu zákonných dôvodov na odstúpenie od Zmluvy (najmä § 19 zákona č.343/2015 Z.z.).,
11. Dopravca nebol v čase uzavretia tejto Zmluvy zapísaný v registri partnerov verejného sektora podľa zákona č. 315/2016 Z. z..
    1. Dopravca je oprávnený písomne odstúpiť od tejto Zmluvy v prípade podstatného porušenia Zmluvy zo strany Odosielateľa, ktorým sa rozumie prípad, ak je Odosielateľ v omeškaní s úhradou faktúry/faktúr o viac ako šesťdesiat (60) dní po lehote ich splatnosti.
    2. Odosielateľ je oprávnený písomne odstúpiť od tejto Zmluvy v prípade podstatného porušenia Zmluvy zo strany Dopravcu, ktorým sa rozumie prípad, ak Dopravca koná v rozpore s touto Zmluvou a/alebo všeobecne záväznými právnymi predpismi platnými na území SR a na písomnú výzvu Odosielateľa toto konanie a jeho následky v určenej primeranej lehote neodstráni.
    3. Odstúpenie od tejto Zmluvy musí mať písomnú formu, musí sa v ňom uviesť dôvod odstúpenia a musí byť doručené druhej Zmluvnej strane v súlade s touto Zmluvou. Odstúpenie nadobúda účinnosť dňom jeho doručenia druhej Zmluvnej strane.
    4. Odstúpením od tejto Zmluvy niektorou zo Zmluvných strán sa táto Zmluva zruší ku dňu doručenia odstúpenia druhej Zmluvnej strane. Pri odstúpení od tejto Zmluvy si Zmluvné strany ponechajú doterajšie plnenia. Odosielateľ určí spôsob vysporiadania ohľadom plnení, ktoré neboli riadne ukončené ku dňu zániku tejto Zmluvy.
    5. Zmluvná strana, ktorá odstúpi od tejto Zmluvy, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci.
    6. Túto Zmluvu môže Odosielateľ písomne vypovedať aj bez udania dôvodu s výpovednou lehotou jeden (1) mesiac. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhej Zmluvnej strane.

**Článok XI.**

**ZÁVEREČNÉ USTANOVENIA**

* 1. . Zmluvné strany sa dohodli, že zmeny a doplnky k tejto Zmluve bude možné uskutočniť ina na základe očíslovaných písomných dodatkov, ktoré sa po nadobudnutí účinnosti stanú nedeliteľnou súčasťou tejto Zmluvy.
  2. Zmluva je vyhotovená v piatich (5) rovnopisoch s platnosťou originálu, pričom Dopravca obdrží dva (2) rovnopisy a Odosielateľ tri (3) rovnopisy.
  3. Pre právne vzťahy bližšie neupravené touto Zmluvou sa aplikujú ustanovenia Obchodného zákonníka ako aj ďalšie súvisiace všeobecne záväzné právne predpisy platné na území Slovenskej republiky.
  4. Zmluva nadobúda platnosť dňom jej podpisu obidvomi Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády Slovenskej republiky. Zmluvu zverejní Odosielateľ.
  5. Zmluvné strany vyhlasujú, že s touto Zmluvou boli oboznámené, že nebola uzatvorená v tiesni, ani za iných jednostranne nevýhodných podmienok a na znak súhlasu ju podpisujú.

**Prílohy, ktoré sú neoddeliteľnou súčasťou tejto Zmluvy:**

Príloha č. 1 Opis predmetu zákazky, technické požiadavky vrátane miest a sídiel prijímateľov zásielok

Príloha č.2 Vzor štruktúrovaného rozpočtu ceny

Príloha č. 3 Vzor označenia prepraviek

Príloha č. 4 Vzor protokolu o počte prepravených zásielok

Príloha č. 5 Vzor dodacieho dokladu

Príloha č. 6 Informácie o subdodávateľoch

V Bratislave dňa . . . . . . . . . . . V Bratislave dňa . . . . . . . . . . . . . . . .

Odosielateľ Dopravca

. . . . . . . . . . . . . . . . . . . . . . . . . . . . . . . . . . . . . . . . . . . .

Príloha č.1 Zmluvy č. OVO2-2020/000xxx

Opis predmetu zákazky, technické požiadavky vrátane miest a sídiel prijímateľov zásielok

Príloha č.2 Zmluvy č. OVO2-2020/000xxx

Vzor štruktúrovaného rozpočtu ceny

Príloha č.3 Zmluvy č. OVO2-2020/000xxx

Vzor označenia prepraviek

**Vzor označenia zásielok**

Národné personalizačné centrum

Vápencová 36

840 09 Bratislava

Samolepiaci štítok (nálepka)

V Bratislave dňa . . . . . . . . . . . V Bratislave dňa . . . . . . . . . . . . .

Odosielateľ Dopravca

. . . . . . . . . . . . . . . . . . . . . . . . . . . . . . . . . . . . . . . . . .

Príloha č.4 Zmluvy č. OVO2-2020/000xxx

Vzor protokolu

**Vzor protokolu o počte prepravených zásielok**

**PROTOKOL č. ..../2020**

**Zmluva na zabezpečenie doručovateľských služieb – preprava dokladov**

**....................................**

(ďalej len „zmluva“)

Na základe zmluvy prepravil (spoločnosť, sídlo spoločnosti (ďalej len „Dopravca“) v mesiaci ................ roku 202.. pre potreby Ministerstva vnútra SR, Bratislava (ďalej len „odosielateľ“) ................ (uvedie sa celkový počet) zásielok z Národného personalizačného centra Prezídia Policajného zboru, Bratislava na adresy uvedené na jednotlivých zásielkách.


V Bratislave dňa . . . . . . . . . . . V Bratislave dňa . . . . . . . . . . . . .

Odosielateľ Dopravca

. . . . . . . . . . . . . . . . . . . . . . . . . . . . . . . . . . . . . . . . . .

Príloha č.5 Zmluvy č. OVO2-2020/000xxx

**Vzor dodacieho dokladu**



V Bratislave dňa . . . . . . . . . . . V Bratislave dňa . . . . . . . . . . . . .

Odosielateľ Dopravca

. . . . . . . . . . . . . . . . . . . . . . . . . . . . . . . . . . . . . . . . . .

.

Príloha č. 6

k Zmluve č. OVO2-2020/000xxx

**Zoznam subdodávateľov**

**Identifikácia Dopravcu**

Obchodné meno:

Sídlo:

IČO:

Dopravca má v úmysle zadať plnenie, ktoré je predmetom tejto Zmluvy nasledovným subdodávateľom

|  |  |  |  |
| --- | --- | --- | --- |
| **Obchodné meno** | **Sídlo/ miesto podnikania** | **IČO** | **Meno, priezvisko, dátum narodenia, adresa pobytu osoby oprávnenej konať za subdodávateľa** |
|  |  |  |  |
|  |  |  |  |
|  |  |  |  |

V *(doplniť miesto),* dňa *(doplniť dátum)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Meno, priezvisko a podpis osoby oprávnenej konať za Dopravcu*